አሜሪካ በሶሪያ የሚካሄደውን የኬሚካል ጥቃት ላይ እርምጃ ለመውሰድ እየተዘጋጀች ነው
አሜሪካ በሶሪያ ምድር ጥቅም ላይ እየዋለ በሚገኘው የኬሚካል ጥቃት እርምጃ ለመውሰድ እየተዘጋጀች እንደምትገኝ አስታወቀች፡፡ዶናልድ ትራምፕ ከዚህ ጉዳይ ጋር በተያያዘ በላቲን አሜሪካ ሊያደርጉ የነበረውን ይፋዊ ጉብኝት የሰረዙ ሲሆን ሀገራቸው ከሩሲያ ጋር ከፍተኛ ውጥረት ውስጥ መግባቷ ተጠቁሟል፡፡በሶሪያ ላይ እርምጃ እንዳንወስድ ሊያደርግን የሚችል አንዳችም ጉዳይ የለም፣ የሶሪያ የጦር ጄት የወሰደውን የኬሚካል ጥቃት አፀፋዊ የሆነ ወታደራዊ መልስ ለመሥጠት በመምከር ላይ እንጂ እርምጃውን እንዳንወስድ ሊያስቆሙን ስለሚችሉት አካለት እየተነጋገርን አይደልም በማለት  የአሜሪካው ፕሬዝዳንት ዶናልድ  ትራምፕ  ተናግረዋል ፡፡በርግጥ በሶሪያዋ ከተማ ዱማ በተወሰደው የኬሚካል ጥቃት እስካሁን ኃላፊነቱን የወሰደ ባይኖርም አሜሪካ የበሽር አል አላሳድን ወተዳሮች እየኮነነች ነው የምትገኘው፡፡ ለዚህ ደግሞ በበሽር አል ኣሳድ አየር ኃይል ላይ እርምጃ ለመውሰድ እየተዘጋጀች እንደምትገኝ ነው እያስታወቀች የምትገኘው፡፡ በዚህ እርምጃ ደግሞ የአየር ኃይሉን ማወደም እንደሆነ ነው የተገለፀው፡፡የኋይት ሃውስ መረጃዎች እንዳመላከቱትም ፕሬዝዳንቱ በላቲን አሜሪካ አገራት ይፋዊ ጉብኝት ሊያደርጉ ማቃደቸውን ገልፀው አሁን ፕሬዝዳንቱ አሜሪካ በሶሪያ ጉዳይ ላይ በምትወስደው እርምጃ ላይ ለመምከር ጉብኝታቸውን መሰረዛቸው ተገልጿል፡፡ለኬሚካል ጥቃቱ አፀፋዊ መልስ ተገቢ መልስ ሊሆን የሚችለው ደግሞ ወታደራዊ እርምጃ ሊሆን እንደሚገባ ፕሬዝዳንት ዶናድ ትራምፕ መናገራቸውን መረጃዎች ገልፀዋል፡፡አሜሪካ መንግሰት የበሽር አል አሳድን መንግስት ለመጣል ከተቃዋሚ ኃይሎች ጋር በመሆን በሶሪያ ምድር ላይ ከተለያዩ የበሽር አላ አሳድ ደጋፊዎች ጋር ከፍተኛ ውጊያ እያደረገ ነው የሚገኘው፡፡ከእነዚህ ተፋላሚዮች መካከል ደግሞ የበሽር አላ አሳድን መንግስት የምትደግፈው ሩሲያ እንዷ ስትሆን የኬሚካል ጥቃቱ እንዲደርስ ደግሞ የበሽር ኣል አሳድ ወታደሮች  በእነዚህ ኃይሎች ተደግፎ ጥቃቱን እንዳደረሰ ነው የአሜሪካ መንግስት እየገለፀ የሚገኘው፡፡በዚህ ጥቃት እስካሁን ቁጥራቸው ይህን ያክል ነው ተብሎ ያልተጠቀሱ በርካታ ዜጎች ህይወታቸው ማለፉ የተገለፀ ሲሆን ፕሬዝዳንት ዶናልድ ትራምፕ የእርምጃውን አስፈላጊነት ሲናገሩ ደግሞ ይህ ስለ ሰዎች ሰብአዊ ጥቃት የሚወሰድ እርምጃ ነው ሲሉም ገልፀዋል፡፡ይህ ጥቃት በሰው ልጆች ላይ ሊወሰድ የማይገባ ጥቃት ነው የሚሉት ትራምፕ እርምጃውን የወሰደው አካል ሶሪያም ትሁን ሩሲያ፣ አሊያም ኢራን ትሁን ሌላ አካል ሁሉም የእጁን የእጁን ይቀበላል ብለዋል ፕሬዝዳንት ዶናልድ ትራምፕ፡፡ከኬሚካል ጥቃቱ ጀርባ በዋናነት የምትፈረጀው ሩሲያ አሜሪካ ልትወስድ እየተዘጋጀች ባለችው እርምጃ ጋር ተያይዞ ከፍተኛ ፍጥጫ ውስጥም ገብተዋል፡፡ አሜሪካ ሆነ ብላ ሩሲያን እና የበሽር አላ አሳድን መንግስት ስም ለማጥፋት እየደረገች ነው የምትግኘው ስትል ሩሲያ ጥቃቱን ያደረሰችው እስራኤል ነች ስትልም ትወቅሳለች፡፡ ሆኖም አሜሪካ ለመውሰድ እየተዘጋጀች ለምትገኘው እርምጃ ግን በሁለቱ ሀገራት መካከል መልካም ነገርን እንደማይፈጥር ገልፃለች፡፡ የተባበሩት መንግስታት ድርጅት የኬሚካል ተቆጣጣሪ አጣሪ ኮሚቴ ወደ ስፍራው እንደሚልክ ሲያስታውቅ አሜሪካ 48 ሰዓታት ውስጥ እርምጃውን እንደምትወስ አስታውቃለች፡፡ፕሬዝዳንት ዶናልድ ትራምፕ በላቲን አሜሪካ የሚያደርጉትን ጉብኝት ምክትላቸው ማይክ ፔንስ እንዲያደርጉት  ማድራገቸዉን ተሰምቷል፡፡(ምንጭ: ቢቢሲ፣ ሚድል ኢስትና ሮይተርስ) 